rejauldu/bengali-wikipedia huggingface dataset:
নিউ ময়নাগুড়ি রেলওয়ে স্টেশন হল ভারতের পশ্চিমবঙ্গের ময়নাগুড়ি শহরের একটি স্টেশন। এটি জলপাইগুড়ি জেলায় অবস্থিত। সমুদ্রপৃষ্ঠ থেকে  স্টেশনটির উচ্চতা ৮৬ মিটার। এই স্টেশনের সাংকেতিক নাম হল "এমএনএক্স"।  ইতিহাস  দীর্ঘ ও ১,৬৭৬ মিলিমিটার চওড়া শিলিগুড়ি-যোগিহোপা লাইন ১৯৬৩ সাল থেকে ১৯৬৫ সালের মধ্যে নির্মাণ করা হয় বাংলা ও আসামের মধ্যে রেল সংযোগের জন্য।  তথ্যসূত্র  বিষয়শ্রেণী:ভারতীয় রেল বিষয়শ্রেণী:জলপাইগুড়ি জেলার রেলওয়ে স্টেশন বিষয়শ্রেণী:আলিপুরদুয়ার রেলওয়ে বিভাগ
স্যার হেনরি বার্কলি  (২৪ ফেব্রুয়ারি ১৮১৫ - ২০ অক্টোবর ১৮৯৮) ছিলেন একজন ব্রিটিশ রাজনীতিবিদ, ঔপনিবেশিক গভর্নর এবং বিজ্ঞানের পৃষ্ঠপোষক।   রাজনৈতিক পেশা  বার্কলি ২৬ এপ্রিল ১৮৪৫-এ একটি উপ-নির্বাচনে হাউস অফ কমন্সে নির্বাচিত হন লিওমিনস্টার বরোর দুইজন সংসদ সদস্যের (এমপি) একজন হিসেবে। তাকে বিনা প্রতিদ্বন্দ্বিতায় ফিরিয়ে দেওয়া হয়েছিল, এবং টাইমস পর্যবেক্ষণ করেছে যে তার নির্বাচনী ভাষণ ভোটারদের তার রাজনৈতিক মতামত সম্পর্কে "বেশি জ্ঞানী" করেনি।   একজন পিলাইট হিসেবে, প্রধানমন্ত্রী রবার্ট পিলের সমর্থকদের একজন, পিলকে উৎখাত করার সময় বার্কলি নিজেকে অল্প কিছু রাজনৈতিক সম্ভাবনার সাথে পিছিয়ে পড়েছিলেন এবং ১৮৪৮ সালে তার উদারপন্থী বিরোধীরা যখন এই পদটি অফার করেছিলেন তখন তিনি কৃতজ্ঞতার সাথে ব্রিটিশ গায়ানার গভর্নরশিপ গ্রহণ করেছিলেন।   তথ্যসূত্র   বিষয়শ্রেণী:১৯শ শতাব্দীর ব্রিটিশ ব্যক্তি বিষয়শ্রেণী:যুক্তরাজ্যের সংসদ সদস্য ১৮৪৭-১৮৫২ বিষয়শ্রেণী:যুক্তরাজ্যের সংসদ সদস্য ১৮৪১-১৮৪৭ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:রয়্যাল জিওগ্রাফিক্যাল সোসাইটির ফেলো বিষয়শ্রেণী:রয়েল সোসাইটির সভ্য বিষয়শ্রেণী:১৮৯৮-এ মৃত্যু বিষয়শ্রেণী:১৮১৫-এ জন্ম বিষয়শ্রেণী:নাইটস গ্র্যান্ড ক্রস অব দ্য অর্ডার অব সেন্ট মাইকেল অ্যান্ড সেন্ট জর্জ
কুইচা () একটি ইল-প্রজাতির মাছ। Sybranchidae পরিবারের অন্তর্গত এই মাছটির বৈজ্ঞানিক নাম Monopterus cuchia। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০ ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫১৪  আঞ্চলিক নাম অঞ্চলভেদে একে কুইচা বা কুঁইচা কুঁচে, কুঁচে মাছ, কুচিয়া, কুইচ্চা বা কুচে বাইম নামে ডাকা হয়। ময়মনসিংহে স্থানীয়ভাবে এটি কুচ্চা মাছ নামেও পরিচিত।  শারীরিক গঠন কুঁচে মাছের দেহ লম্বা এবং নলাকার। এদের লেজ খাড়াখাড়ি ভাবে চাপা এবং প্রান্তের দিকে ক্রমশ সরু। মাছটির ত্বক স্যাঁতস্যাঁতে ও পিচ্ছিল। এদের বক্ষ, শ্রোণী, পায়ু ও পুচ্ছ পাখনা অনুপস্থিত হলেও অতি ক্ষুদ্র একটি পৃষ্ঠ পাখনা আছে। এদের একটি চোখ অন্ধ। কুঁচে মাছের শরীরের আঁইশ অতি ক্ষুদ্র, গোলাকার এবং অষ্পষ্ট; লম্বালম্বিভাবে সজ্জিত। এদের দেহ গাঢ় বাদামী রংয়ের; উদর হালকা লাল এবং পার্শ্ব রেখার উপরের অংশে ও লেজে অসংখ্য ক্ষুদ্র গোলাকার ফোঁটা থাকে। লম্বায় এরা ৬০ থেকে ৭০ সেন্টিমিটার পর্যন্ত হয়ে থাকে। এই মাছটির শারীরিক সক্ষমতা বেশ।  এই প্রাণীর পায়ু ও পুচ্ছ অনুপস্থিত। দেহের রঙ গাঢ় খয়েরি বা বাদামি। কোন পার্শ্বরেখা নেই। মাথা সম্পূর্ণ দৈর্ঘের ১১%, উচ্চতা সম্পূর্ণ দৈর্ঘের ৬.১% এবং চোখ মাথার দৈর্ঘের ৩.৩%। স্থানীয় একটি বিল থেকে ধৃত একটি কুইচা মাছের দৈর্ঘ্য পরিমাপ করা হয় ৮৩ সেন্টিমিটার (সেমি)। বেশকিছু বইপত্রে মাছটির সর্বোচ্চ দৈঘ্য ৬৬ সেমি (বাংলাদেশ ফিসারিজ ক্যাম্পাসে রেকর্ডকৃত)।  আবাস দেশের প্রায় সব স্বাদুপানির জলাশয়েই যেমন, বিল, হাওর-বাঁওর, ডোবা নালায় এই মাছ দেখা যায়। পানির অগভীর ও তীরবর্তী অংশ ও পাড়ে মাটির গর্তে এই মাছের উপস্থিতি লক্ষ্য করা যায়। অনেক সময় এরা মাটির ওপরে এসে রোদে অবস্থানও করে। অনেক সময় পুকুর খননে মাটির অনেক গভীরেও এদের দেখা মেলে।  এই মাছটি বাংলাদেশ, ভারত, নেপাল, পাকিস্তান, মায়ানমার অঞ্চলে পাওয়া যায়। ভারতীয় উপমহদেশের ভারত ও বাংলাদেশের পাহাড়ী অঞ্চলের অগভীর খাল, বিল, হাওড়, বাওড়, পুকুর ও মাটির গর্তে বাস করে। শুকনো মৌসুমে পুকুর কিংবা ডোবায় যখন পানি শুকিয়ে যায় তখন এরা কাদার নিচে অনেক দিন পর্যন্ত বেঁচে থাকতে পারে।  খাদ্যাভ্যাস এর প্রধান খাদ্য বিভিন্ন প্রজাতির ছোট মাছ। এছাড়াও জলজ পোকা ও প্রাণী খায়। এরা খুব রাক্ষুসে স্বভাবের মাছ।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও আশংকাজনক বলে চিহ্নিত।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:ইল-জাতীয় মাছ বিষয়শ্রেণী:স্বাদু পানির মাছ বিষয়শ্রেণী:নেপালের মাছ বিষয়শ্রেণী:পাকিস্তানের মাছ বিষয়শ্রেণী:মিয়ানমারের মাছ
ঞ (নাম: ইঁঅ) হল বাংলা ভাষার দশম ব্যঞ্জনবর্ণ এবং বাংলা বর্ণমালার ২১তম বর্ণ।   বর্ণনা    ব্যবহার  স্বরবর্ণ ঞ'র সাথে যুক্ত হলেঅঞ আ ঞাইঞিঈঞীউঞুঊঞূঋঞৃএঞেঐঞৈওঞোঔঞৌ যুক্তবর্ণ (ঞ যোগে) ঞ + চ = ঞ্চ = অঞ্চল ঞ + ছ = ঞ্ছ = বাঞ্ছা  ঞ + জ = ঞ্জ = আঞ্জা ঞ + ঝ = ঞ্ঝ = ঝঞ্ঝা   বৈশিষ্ট্য    উদাহরণ   চ্যাঞ  মিঞ  মিঞা  ভূঞাঁ   কম্পিউটিং কোড    বহিঃসংযোগ   বিষয়শ্রেণী:বাংলা ব্যঞ্জনবর্ণ
সিকিম ডেমোক্রেটিক ফ্রন্ট (এসডিএফ) হলো ভারতের সিকিম রাজ্যের একটি আঞ্চলিক রাজনৈতিক দল। এটি ১২ ডিসেম্বর ১৯৯৪ থেকে ২৩ মে ২০১৯ পর্যন্ত সিকিমে শাসক দল ছিল।   ইতিহাস   দলটি ১৯৯৩ সালে পবন কুমার চামলিং দ্বারা প্রতিষ্ঠিত হয়েছিল। এটি ১৯৯৪ থেকে ২০১৯ সাল পর্যন্ত পবন কুমার চামলিংকে মুখ্যমন্ত্রী হিসাবে সিকিম রাজ্য শাসন করেছে। ১৯৯৯ এবং ২০০৪ সালের রাজ্য নির্বাচনে দলটি তার অবস্থান সুসংহত করে। এটি ২০০৪ সালের নির্বাচনে ৩২ টি বিধানসভা আসনের মধ্যে ৩১ টি জিতেছিল। ২০০৯ সালের বিধানসভা নির্বাচনে, দলটি ৩২টি আসনের সবকটিতে জয়লাভ করে। এটি একমাত্র লোকসভা আসনটিও ধরে রেখেছে।http://ceosikkim.nic.in/Index.htm Election Results 2009 ২০১৪ সালের বিধানসভা নির্বাচনে এসডিএফ ২২টি আসন জিতেছে এবং ক্ষমতা ধরে রেখেছে।  ২০১৬ সালের মে মাসে, বিজেপি নেতৃত্বাধীন এনডিএ আসামে তার প্রথম সরকার গঠন করার পরে বিজেপি নেতা হিমন্ত বিশ্ব শর্মাকে এর আহ্বায়ক হিসাবে উত্তর-পূর্ব গণতান্ত্রিক জোট (এনইডিএ) নামে একটি নতুন জোট গঠন করা হয়েছিল। উত্তর-পূর্বাঞ্চলীয় রাজ্য সিকিম, আসাম, মণিপুর, অরুণাচল প্রদেশ এবং নাগাল্যান্ডের মুখ্যমন্ত্রীরাও এই জোটের অন্তর্ভুক্ত। এইভাবে, সিকিম ডেমোক্রেটিক ফ্রন্ট এনডিএ নেতৃত্বাধীন এনইডিএ-তে যোগ দেয়।  পবন কুমার চামলিং ২০১৯ সালের সিকিম বিধানসভা নির্বাচনের পরে মুখ্যমন্ত্রী পদ থেকে পদত্যাগ করেছিলেন কারণ প্রাক্তন সদস্য প্রেম সিং তামাং-এর সিকিম ক্রান্তিকারী মোর্চা দল ৩২টির মধ্যে ১৭টি আসনে জয়ী হয়ে সরকার গঠন করেছিল। এসডিএফ দল বাকি ১৫টি আসনে জিতেছে। কিন্তু ২০১৯ সালের আগস্টে, ১০ জন বিধায়ক ভারতীয় জনতা পার্টিতে যোগদানের জন্য তার দল ত্যাগ করেন এবং একই মাসে আরও দুইজন বিধায়ক সিকিম ক্রান্তিকারী মোর্চায় যোগ দেন। এইভাবে পবন কুমার চামলিংকে তার দলের একমাত্র বিধায়ক বানিয়েছেন।BJP now main opposition party in Sikkim even without winning a single seat [permanent dead link]10 SDF legislators switch over to BJPTen SDF MLAs join BJP: Sikkim may be headed towards Arunachal Pradesh route, as mass crossovers leave ex-CM in the lurch   সম্মুখ সংগঠন    যুব শাখা  ছাত্র শাখা  মহিলা শাখা  শ্রমিক শাখা  চাষি এবং জৈব কৃষক শাখা  প্রাক্তন সৈনিক শাখা  তফসিলি উপজাতি কল্যাণ শাখা  তফসিলি জাতি কল্যাণ শাখা  চালক শাখা  ব্যবসায়ী শাখা   মুখ্যমন্ত্রীর তালিকা   ক্রমনাম (কেন্দ্র)মেয়াদদিন ১ পবন কুমার চামলিং (নামচি-সিংহিথাং)১২ ডিসেম্বর ১৯৯৪ ২৩ মে ২০১৯    নির্বাচনী রেকর্ড    সিকিম বিধানসভা নির্বাচন  বছরমোট আসনআসনে প্রতিদ্বন্দ্বিতাআসন জিতেছেবাজেয়াপ্ত আমানত % ভোট প্রতিদ্বন্দ্বিতাসূত্র১৯৯৪৩২৩২১৯১৪২.০০ ১৯৯৯৩২৩১২৪০৫২.৮৩২০০৪৩২৩২৩১০৭১.০৯২০০৯৩২৩২৩২০৬৭.৫২২০০৯ (উপনির্বাচন)১১১০৮০.৭৭২০১৪৩২৩২২২০৫৬.৭৪২০১৪ (উপনির্বাচন)১১০০৪৩.৬৮২০১৭ (উপনির্বাচন)১১১০৯০.১৫২০১৯৩২৩২১৫০৪৭.৬৩২০১৯ (উপনির্বাচন)৩৩০০১৫.১৮   লোকসভা নির্বাচন, সিকিম  বছরমোট আসনআসনে প্রতিদ্বন্দ্বিতাআসন জিতেছেবাজেয়াপ্ত আমানত % ভোট প্রতিদ্বন্দ্বিতাসূত্র১৯৯৬১১১০৭২.১৫১৯৯৮১১১০৬৫.৭২১৯৯৯১১১০৫২.৫৬২০০৪১১১০৬৯.৮৪২০০৯১১১০৬৩.৩০২০১৪১১১০৫২.৯৮২০১৯১১০০৪৩.৯২   আরো দেখুন   সিকিমে নির্বাচন   তথ্যসূত্র   বহিস্থ সংযোগ  মুখ্য নির্বাচনী কর্মকর্তা, সিকিম  সিকিম বিধানসভা, সিকিম   বিষয়শ্রেণী:সিকিমের রাজনৈতিক দল বিষয়শ্রেণী:ভারতের রাজনৈতিক দল বিষয়শ্রেণী:১৯৯৩-এ প্রতিষ্ঠিত রাজনৈতিক দল বিষয়শ্রেণী:১৯৯৩-এ সিকিমে প্রতিষ্ঠিত
তেলিয়াপাড়া স্মৃতিসৌধ বাংলাদেশের স্বাধীনতা যুদ্ধের প্রথম বৈঠককে স্মরণ করে এবং মুক্তিযোদ্ধাদের স্মৃতির উদ্দেশ্যে নির্মিত স্মৃতিসৌধ। এই স্মৃতিসৌধ হবিগঞ্জ জেলার  মাধবপুর উপজেলার  তেলিয়াপাড়া চা বাগানে অবস্থিত।  ইতিহাস তেলিয়াপাড়া বাংলোয় মুক্তিযুদ্ধের প্রথম বৈঠক thumb|তেলিয়াপাড়া বাংলোয় বৈঠকের ভাস্কর্য  বাংলাদেশের  মুক্তিযুদ্ধের ইতিহাসের এক গুরুত্বপূর্ণ অধ্যায়। ১৯৭১ সালের ৪ এপ্রিল তেলিয়াপাড়া চা বাগান ব্যবস্থাপকের বাংলোয় দেশকে স্বাধীন করার জন্য ঐতিহাসিক এক শপথ অনুষ্ঠিত হয়। এ শপথে ইস্ট বেঙ্গল রেজিমেন্টের ঊর্ধ্বতন কর্মকর্তাসহ ২৭ জন সেনা কর্মকর্তা উপস্থিত ছিলেন। এ বৈঠকেই সমগ্র দেশকে ১১টি সেক্টরে ভাগ করা হয়েছিল এবং এস, কে ও জেড ফোর্স গঠন করাসহ মুক্তিযুদ্ধ বিষয়ক অতিগুরুত্বপূর্ণ সিদ্ধান্ত গ্রহণ করা হয়েছিল। এতে উপস্থিত ছিলেন মুক্তিযুদ্ধের সর্বাধিনায়ক জেনারেল আতাউল গণি ওসমানী। তিনি ভারতের আগরতলা থেকে এসে বৈঠকে যোগ দেন। বৈঠকে উপস্থিত ছিলেন তৎকালীন মেজর সি আর দত্ত, মেজর জিয়াউর রহমান, কর্ণেল এম এ রব, ক্যাপ্টেন নাসিম, মেজর খালেদ মোশাররফ, কমান্ড্যান্ট মানিক চৌধুরী, ভারতের ব্রিগেডিয়ার শুভ্রমানিয়ম, এমপিএ মৌলানা আসাদ আলী, লেঃ সৈয়দ ইব্রাহীম, মেজর কে এম শফিউল্লাহ, মেজর কাজী নূরুজ্জামান, মেজর শাফায়াত জামিল, মেজর নূরুল ইসলাম, মেজর মঈনুল হোসেন চৌধুরী প্রমুখ।  তেলিয়াপাড়া চা বাগান ম্যানেজার বাংলোটিকে ৩ নম্বর সেক্টর কার্যালয় হিসেবে ব্যবহার করা হয়। বৈঠক শেষে এম.এ.জি ওসমানী নিজের পিস্তলের ফাঁকা গুলি ছুড়ে আনুষ্ঠানিকভাবে যুদ্ধ ঘোষণা করেন। ওসমানী ও রবের নেতৃত্বে স্বাধীনতা যুদ্ধের নকশা প্রণয়ন এবং যুদ্ধে ঝাপিয়ে পড়ার শপথ করানো হয়। শপথবাক্য পাঠ করান এম.এ.জি ওসমানী। এই সভাতেই একটি রাজনৈতিক সরকার গঠনের ওপরও গুরুত্ব আরোপ করা হয়। ১৯৭১ সালের ২১ জুনের পরে পাকিস্তান সেনাবাহিনীর প্রচণ্ড আক্রমণের কারণে তেলিয়াপাড়া চা বাগানে স্থাপিত সেক্টর হেড কোয়ার্টার সরিয়ে নেওয়া হয়।   স্থাপত্য ও তাৎপর্য  তেলিয়াপাড়া চা বাগানের বাংলোর পূর্ব-দক্ষিণ কোণে নির্মাণ করা হয়েছে ২, ৩ ও ৪নং সেক্টরের শহীদ মুক্তিযোদ্ধাদের স্মরণে তেলিয়াপাড়া স্মৃতিসৌধ। ১৯৭৫ সালের জুন মাসে এ স্মৃতিসৌধের উদ্বোধন করেন প্রাক্তন সেনাপ্রধান মেজর জেনারেল কে এম শফিউল্লাহ। বুলেটের আকৃতিতে তৈরি এই সৌধের সামনে দু’টি ফলকে অঙ্কিত রয়েছে শামসুর রাহমান’এর বিখ্যাত “স্বাধীনতা তুমি” কবিতা। চারপাশের চা-বাগানের সবুজের বেষ্টনীতে স্মৃতিসৌধসহ রয়েছে একটি লেক। লাল শাপলা ফোটা এই লেক বর্ষাকালে আকর্ষণীয় রূপ ধারণ করে।  ঐতিহাসিক তেলিয়াপাড়া দিবস ৪ঠা এপ্রিল, ঐতিহাসিক তেলিয়াপাড়া দিবস হিসাবে পালন করা হয়। তেলিয়াপাড়ার অধিবাসী মুক্তিযুদ্ধের বিশিষ্ট সংগঠক দেওয়ান আশ্রাব আলীর এক লিখিত তথ্যে জানা যায়, খালেদ মোশারফ এর নির্দেশে দেওয়ান আশ্রাব আলী তেলিয়াপাড়া চা বাগানের শ্রমিকদেরকে নিয়ে জঙ্গল কেটে ভারতে জীপ যাওয়ার মত একটি রাস্তা নির্মাণ করেন। মুক্তিযুদ্ধের ঐতিহাসিক স্থান বাংলোটিতে মুক্তিযুদ্ধ জাদুঘর তৈরির পরিকল্পনা নিয়েছে মুক্তিযুদ্ধ মন্ত্রণালয়।  তথ্যসূত্র    বহিঃসংযোগ    ঐতিহাসিক তেলিয়াপাড়া দিবস   তেলিয়াপাড়া স্মৃতিসৌধ   তেলিয়াপাড়া দিবস  আজ ঐতিহাসিক তেলিয়াপাড়া দিবস  বিষয়শ্রেণী:বাংলাদেশের স্বাধীনতা যুদ্ধের স্মৃতিস্তম্ভ ও স্মারক বিষয়শ্রেণী:মাধবপুর উপজেলা বিষয়শ্রেণী:১৯৭৫-এর ভাস্কর্য বিষয়শ্রেণী:হবিগঞ্জ জেলার দর্শনীয় স্থান
সোফিয়া লিলিস (জন্ম: ১৩ ফেব্রুয়ারি ২০০২) হলেন একজন মার্কিন অভিনেত্রী। তিনি ২০১৭ সালে মুক্তি পাওয়া জনপ্রিয় মার্কিন অতিপ্রাকৃত অধীরতামূলক চলচ্চিত্র ইট: চাপ্টার এক-এ বেভার্লি মার্শ নামক চরিত্রটিতে অভিনয় করেছেন; যেটি মূলতঃ জনপ্রিয় মার্কিন লেখক স্টিভেন কিং-এর অধীরতামূলক উপন্যাস ইট-এর চলচ্চিত্র সংস্করণ।   জীবন এবং কর্মজীবন  লিলিসের জন্ম, ২০০২ সালের ১৩ই ফেব্রুয়ারি, মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক শহরের ব্রুকলিন পৌরসভার উপকন্ঠে অবস্থিত ক্রাউন হাইটস নামক এলাকায়।  তিনি নিউ ইয়র্ক শহরের ম্যানহাটন পৌরসভার উপকন্ঠে অবস্থিত ইউনিয়ন স্কয়ার এলাকার প্রধান প্রবেশ পথ ইরভিং প্লেস এর মধ্যবর্তী ১১৫ পূর্ব ফিফটিন্থ স্ট্রিট-এ নাট্যশালা এবং চলচ্চিত্র বিষয়ক প্রতিষ্ঠান লি স্টেসবার্গ থিয়েটার এন্ড ফিল্ম ইন্সিটিটিউট অভিনয় করা শুরু করেন, যখন তার বয়স ছিল মাত্র সাত বছর।  লিলিস, একজন অভিনয় শিল্পী হিসেবে আত্বপ্রকাশ করেন ২০১৪ সালে মুক্তিপ্রাপ্ত  এ্য মিডসামার নাইটস ড্রিম এবং পরে তিনি  ৩৭ নামক আরেকটি চলচ্চিত্রেও অভিনয় করেছেন। তিনি ২০১৭ সালে মুক্তিপ্রাপ্ত জনপ্রিয় অধীরতামূলক মার্কিন চলচ্চিত্র ইট-এ অভিনয় করেছেন, এটি জনপ্রিয় মার্কিন লেখক স্টিভেন কিং এর বিখ্যাত অধীরতামূলক উপন্যাস ইট-এর চলচ্চিত্র সংস্করণ, এবং যেটি পরিচালনা করেন আর্জেন্টিনীয় চলচ্চিত্র পরিচালক এন্ডি মুসচিয়েটি। "ইট" চলচ্চিত্রটিতে উল্লেখিত মূল ভূমিকা গুলোর মধ্যে একটি "বেভার্লি মার্শ" ভূমিকাটিতে তিনি অভিনয় করেন, যেখানে তিনি জেইডেন লিবারের, ফিন উল্ফহার্ড, ওয়্যাট ওলেফ, বিল স্কারসগার্ড, জ্যাক ডিলান গ্রেজার, জেরেমি রে টেইলর এবং চুজেন জেকবস-এর সাথে অভিনয় করেন।   ২০১৭ সালে, তিনি জনপ্রিয় অস্ট্রেলীয় গায়িকা সিয়ার "সেন্টা'স কামিং ফর আস" নামক গানের ভিডিওতে জনপ্রিয় মার্কিন অভিনেত্রী ক্রিস্টেন বেল এবং মার্কিন অভিনেতা ডেক্স সেফার্ড দম্পতির সন্তানদ্বয়ের একটির ভূমিকায় অভিনয় করেন।  লিলিস, মার্কিন টেলিভিশন চ্যানেল  এইচবিওতে প্রচারিতব্য আসন্ন শল্প পর্বের ধারাবাহিক শারর্প অবজেক্টস-এ অভিনয়ে কাজ করছেন, ধারাবাহিকটিতে তিনি "ক্যামিলি পার্কার" নামক চরিত্রটির তরুনী সংস্করণে অভিনয় করবেন, যেটির প্রাপ্তবয়স্কা সংস্করণে অভিনয় করবেন মার্কিন অভিনেত্রী এ্যামি অ্যাডামস।    ব্যক্তিগত জীবন  তার জেইক নামে একজন যমজ ভাই রয়েছে এবং তার একজন সৎ-ভাইও রয়েছে, যার নাম ফিলিপ। যখন তিনি শিশু ছিলেন তখন তার পিতা-মাতার বিবাহ বিচ্ছেদ ঘটে এবং বর্তমানে তিনি তার মা, জুলিয়ানা এবং সৎ বাবা ক্রিস্টোফার মেলেভোল্ডের সাথে বসবাস করেন, যিনি-ই (তার সৎ-বাবা) মূলতঃ সোফিয়ার অভিনয়ের প্রতি কৌতূহলতা প্রথম আবিষ্কার করেন।    চলচ্চিত্র সমূহ    সাল শিরোনাম ভূমিকা মন্তব্য ২০১৩ দ্য লিপস্টিক স্টেইন এ্যডি সংক্ষিপ্ত চলচ্চিত্র ২০১৪ এ্য মিডসামার নাইটস ড্রিম রুড এলেমেন্টাল  ২০১৬ ৩৭ ডেবি বার্নস্টেইন  ২০১৬দ্য গার্ডেন ল্যক সংক্ষিপ্ত চলচ্চিত্র ২০১৭ ইট বেভার্লি মার্শ  ২০১৯ ইট: চাপ্টার ট্যু বেভার্লি মার্শ (সাময়িকভাবে)   ছোট পর্দা   সাল শিরোনাম ভূমিকা মন্তব্য ২০১৮ শার্প অবজেক্টস তরুন ক্যামিলি প্রিয়াকার ১ টি পর্ব  গানের ভিডিও সমূহ  সাল শিল্পী/ব্যান্ড শিরোনামমন্তব্য ২০১৭ দ্য ওয়্যার অন ড্রাগস নিথিং ট্যু ফাইন্ড ২০১৭ সিয়া সেন্টা'স কামিং ফর আস   তথ্যসূত্র    বহিঃসংযোগ     বিষয়শ্রেণী:২০০২-এ জন্ম বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:মার্কিন শিশু অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:জীবিত ব্যক্তি বিষয়শ্রেণী:ব্রুকলিনের ব্যক্তিত্ব বিষয়শ্রেণী:নিউ ইয়র্ক শহরের ব্যক্তি বিষয়শ্রেণী:ব্রুকলিনের অভিনেত্রী
নাফতানি বা নেফটানি বা 'নাপিত খলিশা বা মধুবালা (বৈজ্ঞানিক নাম:Ctenops nobilis) () হচ্ছে Osphronemidae পরিবারের মাছের একটি প্রজাতি। এরা বাংলাদেশ ও ভারতের হ্রদ, পুকুর, নদী, এবং ঝরনার প্রাচুর্যময় উদ্ভিজ্জ এলাকায় বাস করে। এই গণে একটি প্রজাতিই আছে।  বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০ ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫১৪  বর্ণনা এ মাছের  দৈর্ঘ্য । স্বভাব এবং আবাসস্থল  বিস্তৃতি এই মাছ বাংলাদেশের হাওর ও ভারতের বিভিন্ন অঞ্চলে পাওয়া যায়।  অর্থনৈতিক গুরুত্ব এ প্রজাতির মাছকে একুরিয়ামে ব্যবসায় কাজে লাগে।  বাস্তুতান্ত্রিক ভুমিকা  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখন বিপন্ন মাছ হিসাবে চিহ্নিত। এ মাছ সংরক্ষণের জন্য তার আবাসস্থল রক্ষা জরুরি।  মন্তব্য এই মাছটি ছোট তবে দেখতে সুন্দর। ১০ সেমি পর্যন্ত লম্বা হয়ে থাকে।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বহিঃসংযোগ  বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:স্বাদু পানির মাছ বিষয়শ্রেণী:ভারতের স্বাদু পানির মাছ
আয়ুষ মন্ত্রক বা আয়ুষ মন্ত্রণালয় হল ভারত সরকারের একটি মন্ত্রক, যেটি ভারতে ঐতিহ্যবাহী চিকিৎসাবিজ্ঞান ব্যবস্থার শিক্ষা, গবেষণা ও প্রচারের জন্য দায়বদ্ধ। আয়ুষ হল একটি নাম, যা মন্ত্রকের অন্তর্ভুক্ত বিকল্প স্বাস্থ্যসেবা ব্যবস্থার নাম থেকে তৈরি করা হয়েছে: আয়ুর্বেদ, যোগ ও প্রাকৃতিক চিকিৎসা, ইউনানি , সিদ্ধ ও হোমিওপ্যাথি।  ডিপার্টমেন্ট অব ইন্ডিয়ান সিস্টেম অব মেডিসিন অ্যান্ড হোমিওপ্যাথি (আইএসএমঅ্যান্ডএইচ) প্রথম ১৯৯৫ সালে স্বাস্থ্য ও পরিবার কল্যাণ মন্ত্রকের অধীনে প্রতিষ্ঠিত হয়েছিল। আইএসএমএন্ডএইচ-এর নাম পরিবর্তন করে আয়ুর্বেদ বিভাগ, যোগ ও প্রাকৃতিক চিকিৎসা, ইউনানি, সিদ্ধা ও হোমিওপ্যাথি বা আয়ুষ বিভাগ রাখা হয়েছিল। বিভাগটিকে নরেন্দ্র মোদি ২০১৪ সালে ভারত সরকারের একটি সরকারি মন্ত্রণালয়ে পরিণত করেছিলেন।  আয়ুষ মন্ত্রক এমন তহবিল ব্যবস্থার জন্য উল্লেখযোগ্য সমালোচনার সম্মুখীন হয়েছে, যেগুলির জৈবিক প্রশংসিততার অভাব রয়েছে এবং হয় অপরীক্ষিত বা চূড়ান্তভাবে অকার্যকর হিসাবে প্রমাণিত। গবেষণার গুণমান খারাপ হয়েছে, এবং ওষুধগুলি কঠোর ফার্মাকোলজিকাল অধ্যয়ন এবং আয়ুর্বেদ বা অন্যান্য বিকল্প স্বাস্থ্যসেবা ব্যবস্থার উপর অর্থপূর্ণ ক্লিনিকাল ট্রায়াল ছাড়াই চালু করা হয়েছে। মন্ত্রণালয়ের বিরুদ্ধে ছদ্মবিজ্ঞান প্রচারের অভিযোগ উঠেছে।   মন্ত্রীদের তালিকা  # প্রতিকৃতি নাম মেয়াদ প্রধানমন্ত্রী দল ১113x113পিক্সেল শ্রীপাদ নায়েক (স্বাধীন চার্জ) ৯ নভেম্বর ২০১৪ ৭ জুলাই ২০২১  নরেন্দ্র মোদি ভারতীয় জনতা পার্টি  ২98x98পিক্সেল সর্বানন্দ সোনোয়াল ৭ জুলাই ২০২১ শায়িত্ব    প্রতিমন্ত্রীদের তালিকা  +আয়ুষের প্রতিমন্ত্রীগণ প্রতিমন্ত্রী প্রতিকৃতি রাজনৈতিক দল মেয়াদ দিন মহেন্দ্র মুঞ্জাপাড়া ভারতীয় জনতা পার্টি ৭ জুলাই ২০২১ শায়িত্ব  দিন   তথ্যসূত্র   বিষয়শ্রেণী:২০১৪-এ দিল্লিতে প্রতিষ্ঠিত বিষয়শ্রেণী:ভারত সরকারের মন্ত্রক
শান্তি মায়াদেবী, যিনি শান্তি প্রিয়া নামেও পরিচিত, হলেন একজন ভারতীয় অভিনেত্রী এবং আইনজীবী। শান্তি মূলত মালায়ালাম চলচ্চিত্রে অভিনেত্রী হিসাবে কাজ করেন।  শান্তি মায়াদেবী মামুত্তির সাথে গণগন্ধর্বণ (২০১৯) চলচ্চিত্রে অভিনেত্রী হিসেবে কাজ করেন। এঈ চলচ্চিত্রের মাধ্যমে তিনি অভিনয় জগতে আত্মপ্রকাশ করেন। শান্তি পরিচালক জিতু জোসেফ পরিচালিত দৃশ্যম ২ (২০২১) চলচ্চিত্রে অভিনয় করেছেন। তিনি নেরু (২০২৩) ছবিতে আহানা চরিত্রে অভিনয় করেছিলেন এবং একই সাথে সহ-চিত্রনাট্যকার হিসাবেও কাজ করেছিলেন। ২০২৩ সালে, শান্তি অভিনেতা বিজয় অভিনীত লিও ছবিতে অভিনয় করেছিলেন।    ব্যক্তিগত জীবন  শান্তি মায়াদেবী ভারতের কেরালার নেদুমানগড়ে জন্মগ্রহণ করেন। তার পিতামাতার নাম ভেলায়ুধন পিল্লাই এবং রাধা ভেলায়ুধন পিল্লাই।  তিনি কেরালা আইন একাডেমি থেকে এলএলবি ডিগ্রি অর্জন করেছেন। শান্তি মায়াদেবী অভিনয়ের পাশাপাশি  একজন পেশাদার উকিল।    চলচ্চিত্র তালিকা   বছর শিরোনাম ভূমিকা(গুলি) মন্তব্য ২০১৯ গণগন্ধর্বণ অ্যাডভোকেট অনামিকা  ২০২১ দৃশ্যম ২ অ্যাডভোকেট রেণুকা  ২০২২ নালাম মুরা এসপি রীমা জন আইপিএস  ২০২৩ সিংহরাশি পার্থিবনের আইনজীবী তামিল চলচ্চিত্র "'Drishyam 2' actress Santhi Mayadevi joins the cast of 'Leo'". "'Drishyam 2' actress Santhi Mayadevi joins the cast of 'Leo'". "Malayalam Actress Santhi Mayadevi Joins The Cast Of Thalapathy Vijay's Leo".  নেরু আহানা এছাড়াও চিত্রনাট্যকার    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:কেরলের অভিনেত্রী
আলেহান্দ্রা ওরোস্কো লোসা (; জন্ম: ১৯ এপ্রিল ১৯৯৭; আলেহান্দ্রা ওরোস্কো নামে সুপরিচিত) হলেন একজন মেক্সিকীয় ডাইভার। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে মেক্সিকোর প্রতিনিধিত্ব করেছেন এবং ডাইভিংয়ের নারীদের সমলয় ১০ মিটার প্ল্যাটফর্ম বিভাগে ব্রোঞ্জ পদক জয়লাভ করেছেন।  ২০১২ সালে, তিনি বিশ্ব চ্যাম্পিয়ন পাওলা এস্পিনোসার সাথে সমলয় ১০ মিটার প্ল্যাটফর্ম বিভাগে ২০১২ গ্রীষ্মকালীন অলিম্পিকে অংশগ্রহণ করে রৌপ্য পদক জয়লাভ করেছিলেন। মাত্র ১৫ বছর বয়সে তিনি ২০১২ অলিম্পিক গেমসে মেক্সিকোর প্রতিনিধিত্বকারী সর্বকনিষ্ঠ ক্রীড়াবিদ হন।   তথ্যসূত্র    বহিঃসংযোগ   ২০১৯ প্যান আমেরিকান গেমসে আলেহান্দ্রা ওরোস্কো    বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২০১২ গ্রীষ্মকালীন অলিম্পিকের পদক বিজয়ী বিষয়শ্রেণী:ডাইভিংয়ে অলিম্পিক পদক বিজয়ী বিষয়শ্রেণী:মেক্সিকোর অলিম্পিক ডাইভার বিষয়শ্রেণী:মেক্সিকীয় নারী ডাইভার বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:২০২০ গ্রীষ্মকালীন অলিম্পিকের প্রতিযোগী বিষয়শ্রেণী:২০১২ গ্রীষ্মকালীন অলিম্পিকের প্রতিযোগী বিষয়শ্রেণী:২০১৬ গ্রীষ্মকালীন অলিম্পিকের প্রতিযোগী বিষয়শ্রেণী:অলিম্পিক রৌপ্যপদক বিজয়ী মেক্সিকীয় বিষয়শ্রেণী:মেক্সিকোর যুব অলিম্পিক স্বর্ণপদক বিজয়ী বিষয়শ্রেণী:২০১৪ গ্রীষ্মকালীন যুব অলিম্পিকের ডাইভার বিষয়শ্রেণী:২০১২ গ্রীষ্মকালীন অলিম্পিকের ডাইভার বিষয়শ্রেণী:২০১৬ গ্রীষ্মকালীন অলিম্পিকের ডাইভার বিষয়শ্রেণী:২০২০ গ্রীষ্মকালীন অলিম্পিকের ডাইভার বিষয়শ্রেণী:২০২৪ গ্রীষ্মকালীন অলিম্পিকের ডাইভার বিষয়শ্রেণী:অলিম্পিক ব্রোঞ্জপদক বিজয়ী মেক্সিকীয়
সেভেন জেড হল একটি সংকুচিত আর্কাইভ ফাইল ফরম্যাট যা বিভিন্ন ডেটা কম্প্রেশন, এনক্রিপশন এবং প্রাক-প্রসেসিং অ্যালগরিদম সমর্থন করে। সেভেন জেড বিন্যাসটি প্রাথমিকভাবে ৭-জিপ আর্কাইভারে ব্যবহৃত হয়। সেভেন-জিপ প্রোগ্রামটি জিএনইউ লেসার জেনারেল পাবলিক লাইসেন্সের শর্তাবলীর অধীনে সর্বজনীনভাবে উপলব্ধ। এলজেডএমএ এসডিকে ৪.৬২-কে ডিসেম্বর ২০০৮ সালে সর্বজনীন ডোমেইনভুক্ত করা হয়। সেভেন-জিপ এবং এলজেডএমএ এসডিকে-এর সর্বশেষ স্থিতিশীল সংস্করণ হল ২১.০৬।History of 7-zip changes  প্রাতিষ্ঠানিকভাবে, অনানুষ্ঠানিক সেভেন জেড ফাইল ফরম্যাট স্পেসিফিকেশনটি ২০১৫ সাল থেকে সেভেন-জিপের উৎস কোডের সাথে বিতরণ করা হয়। স্পেসিফিকেশনটি উৎস কোড ডিস্ট্রিবিউশনের 'ডক' উপ-ডিরেক্টরিতে সরল পাঠ্য ফরম্যাটে পাওয়া যায়।LZMA SDK, "DOC" directory, 7zFormat.txt প্রকাশিত কোডের উপর ভিত্তি করে আরও তথ্যবহুল নতিপত্র লেখার জন্য তৃতীয় পক্ষ থেকেও অনেক প্রচেষ্টা হয়েছে।  তথ্যসূত্র   বহিঃসংযোগ       বিষয়শ্রেণী:আর্কাইভ ফরম্যাট বিষয়শ্রেণী:রুশ উদ্ভাবন
শাহজালাল আন্তর্জাতিক বিমানবন্দর অগ্নিকাণ্ড হলো বাংলাদেশের রাজধানী ঢাকা-স্থ হযরত শাহজালাল আন্তর্জাতিক বিমানবন্দরের কার্গো ভিলেজ এলাকায় ২০২৫ সালের ১৮ অক্টোবর সংঘটিত অগ্নিকাণ্ড।  ঘটনার বিবরণ থাম্ব|বিমানবন্দর সড়ক থেকে আগুনের দৃশ্য। দুপুর ২টা ১৫ মিনিটে শাহজালাল আন্তর্জাতিক বিমানবন্দরের কার্গো ভিলেজ (গেট নম্বর ৮ সংলগ্ন) এলাকায় আগুন লাগে। আগুন লাগার পর বিমানবন্দরের ফায়ার সার্ভিস ও সিভিল ডিফেন্স বিভাগের অন্তত ৩৬-৩৭টি ইউনিট আগুন নিয়ন্ত্রণে তৎপরতা শুরু করে। এই সময় জরুরি নিরাপত্তার কারণে বিমানবন্দরের সব উড্ডয়ন ও অবতরণ কার্যক্রম সাময়িকভাবে স্থগিত করা হয়।  হতাহত ও ক্ষয়ক্ষতি   আগুন নেভাতে গিয়ে এই ঘটনায় অন্তত ২৫ জন আনসার সদস্য আহত হন।  ঘটনায় আন্তর্জাতিক কুরিয়ার পণ্য ও রাসায়নিক পদার্থ সংরক্ষণ করে রাখা অংশসহ কার্গো এলাকার মারাত্মক ক্ষতি হয়। আগুন বিমানবন্দরের ডাকঘর এলাকা পর্যন্ত ছড়িয়ে পড়ে, ফলে উক্ত স্থানে থাকা রাসায়নিক, কাপড় ও অন্যান্য আমদানিকৃত সামগ্রী পুড়ে যায়।  প্রাথমিকভাবে ক্ষতির পরিমাণ প্রায় ১০ হাজার কোটি টাকা বলে ধারণা করা হয়। বিশেষজ্ঞরা আশঙ্কা করছেন যে সবগুলো গুদামঘর এবং একটি এয়ার এক্সপ্রেস সম্পূর্ণভাবে পুড়ে গেছে।  তদন্ত ও প্রতিক্রিয়া  এই ঘটনায় বিমান বাংলাদেশ এয়ারলাইন্স ঘটনাটির তদন্তের জন্য একটি অনুসন্ধান কমিটি গঠন করে। কমিটিকে ৫ কার্যদিবসের মধ্যে তদন্ত প্রতিবেদন জমা দেওয়ার নির্দেশ দেওয়া হয়।  এই ঘটনায় অন্তর্বর্তীকালীন সরকারের পক্ষে থেকে এক বিবৃতিতে বলা হয়, "দেশের বিভিন্ন স্থানে সম্প্রতি সংঘটিত একাধিক অগ্নিকাণ্ডের ঘটনায় জনমনে যে উদ্বেগ সৃষ্টি হয়েছে, অন্তর্বর্তী সরকার তা গভীরভাবে অবগত", একই সাথে বলা হয় নাশকতা বা অগ্নিসংযোগের কোনো বিশ্বাসযোগ্য প্রমাণ পাওয়া গেলে সরকার তাৎক্ষণিক ও দৃঢ় পদক্ষেপ নিবে।  তথ্যসূত্র  বহিঃসংযোগ  বিষয়শ্রেণী:২০২৫-এ এশিয়াতে অগ্নিকান্ড বিষয়শ্রেণী:২০২৫-এ বাংলাদেশ বিষয়শ্রেণী:ঢাকায় অগ্নিকাণ্ড বিষয়শ্রেণী:হযরত শাহজালাল আন্তর্জাতিক বিমানবন্দর
জ্যোৎস্না প্যাটেল (জ্যোৎসানা প্যাটেল নামেও পরিচিত) হলেন একজন প্রাক্তন টেস্ট ক্রিকেটার যিনি ভারতের প্রতিনিধিত্ব করেছিলেন। তিনি মধ্যপ্রদেশের ইন্দোরে জন্মগ্রহণ করেন এবং ভারতের হয়ে দুটি টেস্ট ম্যাচ খেলেছেন। খেলোয়াড় জীবন ক্রিকেটার হিসেবে জ্যোৎস্নার অভিজ্ঞতার মধ্যে রয়েছে ১৯৭৪ থেকে ১৯৭৮ সাল পর্যন্ত অস্ট্রেলিয়া, নিউজিল্যান্ড এবং ওয়েস্ট ইন্ডিজের বিপক্ষে জাতীয় পর্যায়ে ভারতের প্রতিনিধিত্ব করা। সেই সময়কালে, এই স্টাইলিশ ডানহাতি ব্যাটার ভারতের ইন্দোর মধ্যপ্রদেশ রাজ্য এবং মধ্যাঞ্চলের মহিলা ক্রিকেট দলের অধিনায়কও ছিলেন। তিনি ইন্দোর বিশ্ববিদ্যালয়ের মহিলা ক্রিকেট দলের প্রতিনিধিত্ব করেছেন এবং ১৯৭১ থেকে ১৯৭৪ সাল পর্যন্ত ভারতের মধ্যপ্রদেশ রাজ্যের ফ্লোর হকি দলের অধিনায়ক হিসেবে দায়িত্ব পালন করেছেন।  জ্যোৎস্না প্যাটেল ১৯৭২-১৯৭৮ সময়কালের জন্য ভারত সরকার কর্তৃক একটি ক্রীড়া বৃত্তির জন্য যোগ্য স্বীকৃত হন, সেই সাথে চার বছরের ভারত সরকারের মেধা বৃত্তিও পান।  জ্যোৎস্না টাম্পা ক্রিকেট লীগের শিশু ও মহিলা ক্রিকেটের প্রশিক্ষক ছিলেন। তিনি টাম্পা সানরাইজার্স মহিলা ক্রিকেট দলের সহ-অধিনায়ক এবং খেলোয়াড়ও ছিলেন। ২০১৯ সালের অক্টোবরে তিনি বোস্টন, এমএ (ম্যাসাচুসেটস)-তে অনুষ্ঠিত একটি মহিলা ক্রিকেট টুর্নামেন্টে অংশগ্রহণ করেছেন।  ২০১৮-২০১৯ সালে 'হু'স হু' নামক পেশাদার সংগঠন কর্তৃক জ্যোৎস্না প্যাটেল তাঁর পেশাদার এবং বিনোদনমূলক প্রচেষ্টার জন্য সম্মানিত হয়েছেন। তিনি ১৯৬৫-১৯৭৮ সাল পর্যন্ত হ্যাপি ওয়াণ্ডারার্স ইন্দোর, এমপি ইণ্ডিয়া এবং ১৯৯১ সাল থেকে ফ্লোরিডার টাম্পা বে-এর গুজরাটি সমাজের সদস্য হিসেবে দায়িত্ব পালন করেছেন।  তিনি ভারতের ইন্দোরে অবস্থিত মধ্যপ্রদেশ ক্রিকেট অ্যাসোসিয়েশন (এমপিসিএ) এবং ভারতীয় ক্রিকেট নিয়ন্ত্রণ বোর্ডের (বিসিসিআই) ভারতীয় ক্রিকেটার্স অ্যাসোসিয়েশন (আইসিএ) আজীবন সদস্য।   তিনি পরে মার্কিন যুক্তরাষ্ট্রে চলে যান। ২০২৩ সালে তিনি মার্কিন যুক্তরাষ্ট্রের জাতীয় মহিলা ক্রিকেট দলের নির্বাচক প্যানেলে নিযুক্ত হন।  তিনি বর্তমানে মার্কিন ক্রিকেট কমিটির সদস্য হিসেবে দায়িত্ব পালন করছেন। জ্যোৎস্না প্যাটেল ২০১৪ সাল থেকে ফ্লোরিডার টাম্পায় অবস্থিত ওয়ার্ল্ড ফাইন্যান্সিয়াল গ্রুপে একজন বরিষ্ঠ অ্যাসোসিয়েট হিসেবে কাজ করছেন। জ্যোৎস্না প্যাটেল তাঁর জীবনের লক্ষ্য সংক্ষেপে এভাবে বলেন - "আমার লক্ষ্য হলো বিশ্বে মেয়েদের এবং মহিলাদের ক্রিকেটকে উন্নীত করা এবং এর অংশ হওয়া।"   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:মধ্যপ্রদেশের নারী ক্রীড়াবিদ বিষয়শ্রেণী:ভারতের নারী টেস্ট ক্রিকেটার বিষয়শ্রেণী:ইন্দোর থেকে আগত ক্রিকেটার বিষয়শ্রেণী:ভারতীয় নারী ক্রিকেটার বিষয়শ্রেণী:জীবিত ব্যক্তি বিষয়শ্রেণী:অপর্যালোচিত অনুবাদসহ পাতা